**FAMILIENTZAKO INFORMAZIO OROKORRA**

Otsailaren 20ko 56/2025 Ebazpenean ezarritako prozedura aplikatuko zaie 2024-2025 ikasturtean ikastetxe batean matrikulaturik ez dauden haurrei, bai eta, eskolaturik egonda, Haur Hezkuntzako lehen zikloko beste ikastetxe batera aldatzea eskatzen dutenei ere.

Ikaspostua eskatu ahalko dute 2023an, 2024an eta 2025ean (maiatzaren 11ra arte, egun hori barne) jaiotako haurren gurasoek edo legezko ordezkariek.

Haur bakoitzarentzat eskabide bakarra aurkeztuko da, behar bezala beteta.

**ESKAERAK**

**EPEA: 2025eko martxoaren 24tik apirilaren 4ra**

2025-2026 ikasturtean Haur Hezkuntzako lehen zikloko ikastetxeetan haurrak onartzeko prozesua EDUCA plataformaren bidez eginen da. Horrek esan nahi du onarpen eskaerak plataforma horren bidez tramitatuko direla, eta familiek edo entitate titularrak zehaztutako langileek aurkeztuko dituztela.

Aurrez aurre aurkeztuz gero, eskaerak bat etorri behar du nafarroa.eus atariko tramiteen katalogoko fitxan dagoen ereduarekin eta, hala badagokio, entitate titular bakoitzaren webgunean dagoenarekin. Ondoren, entitate titularra arduratuko da eskaera hori EDUCAn sartzeaz. Prozedura hau egiteko, 948321391 deitu behar da, hitzordua eskatzeko.

**AURKEZTU BEHARREKO AGIRIAK:**

Aurkeztutako dokumentazio guztiak **indarrean** egon beharko du eskabideak aurkezteko epearen azken egunean.

**A- NAHITAEZKOA:**

* Gurasoen edo legezko ordezkarien NANaren, AIZren, pasaportearen edo agiri baliokidearen fotokopia.
* Familia liburuaren fotokopia edo zuzenbidean baliozkoa den beste edozein bide, familia lotura frogatzeko balio duena.
* Eskaera baldin bada oraindik jaio ez den haur batentzat, aurreikusitako jaiotze data egiaztatzen duen mediku txostena erantsi behar da. Adopzio edo harrera prozesuan dauden haurren kasuan, haurra noiz jaio den egiaztatzen duen agiria behar da.

**B- ONARPEN IRIZPIDEAK EGIAZTATZEKO ETA BALORATZEKO DOKUMENTAZIOA:**

Eskatutako dokumentazioa interesdunek berek aurkezten ahal dute edo Hezkuntza Departamentuari baimena ematen ahal diote datuok eskuratu eta kontsultatzeko. Honako datu hauek soilik kontsultatzen ahal ditu departamentuak:

* Familia ugariaren titulua
* Familia gurasobakarraren titulua
* Ikaspostua eskuratu nahi duen haurraren desgaitasunaren ziurtagiria
* Pertsona fisikoen errentaren gaineko zergari buruzko 2023ko ekitaldiko aitorpena

Pertsona fisikoen errentaren gaineko zergari buruzko 2023ko aitorpena bi gurasoek batera egin badute, aski da eskatzaileak emandako baimena.

Pertsona fisikoen errentaren gaineko zergari buruzko 2023ko aitorpena modu bereizian egin bada, beharrezkoak dira bi gurasoen edo legezko tutoreen datuak eta baimen idatzia.

Gainerako dokumentazioa, edo kontsulta baimendua ez duten datuei buruzko dokumentazioa, interesdunek aurkeztu beharko dute, balorazioa egin dadin.

* **LEHENTASUNAK EZARTZEKO IRIZPIDEAK**

# Anai-arrebaren bat ikastetxe horretan matrikulatuta egotea:

* + - Familia liburuaren kopia edo zuzenbidean baliozkoa den beste edozein bide, familia lotura frogatzeko balio duena.
    - Tutoretza edo familia harreraren kasuetan, inguruabar hori egiaztatzen duen ebazpenaren kopia.
    - Ikastetxearen ziurtagiria, alegatutako anai-arreba guztien datu pertsonalak eta matrikulatuta dauden ikasmaila zehazten dituena.

# Gurasoen edo legezko ordezkarien bizilekua edo lantokia gertu izatea:

* + - Bizilekua egiaztatzeko, kasuan kasuko udalak emandako errolda ziurtagiriaren kopia aurkeztu beharko da, eskaerak aurkezteko epea bukatu aurreko 90 egun naturalean emana; hartan jasota egon beharko du haurra eta guraso edo legezko ordezkarietako bat, gutxienez, udalerri horretan erroldatuta daudela 2025eko urtarrilaren 1a baino lehenagotik. Jaio gabeko haurren kasuan, gutxienez gurasoetako edo legezko ordezkarietako baten errolda ziurtagiria aurkeztu beharko da.
    - Lantokiaren inguruabarra egiaztatzeko, zaintza eta jagoletza duen guraso edo legezko ordezkariaren lantokia non dagoen adierazten duen dokumentazioa aurkeztu beharko da.
      * Besteren konturako langileek, lantokia non dagoen egiaztatzeko, enpresaren ziurtagiria aurkeztuko dute, non agertuko baitira interesdunaren datu pertsonalak, bere lantokiaren helbideari buruzko datuak, eta lan bizitzaren txostena. Bi dokumentu horiek eskabideak aurkezteko ohiko epea bukatu aurreko 30 egun naturalen barruan emanak izan beharko dute.
      * Langile autonomoei dagokienez, laneko helbidea egiaztatzeko, aurkeztuko dute indarrean dagoen irekiera lizentziaren kopia bat, dagokion udalak emana, edo jardueren aurretiazko jakinarazpena, bai eta lan bizitzaren txostena ere, eskabideak aurkezteko ohiko epea bukatu aurreko 30 egun naturalen barruan emana.

# Familia unitatearen per capita errenta:

* + - Onarpen baremoaren ondorioetarako per capita errenta kalkulatzeko, familia unitatearen errenta izanen da errenta aitorpeneko likidazio oinarriaren edo oinarrien guztizkoa. Familia unitatearen per capita errenta honela kalkulatuko da: 2023. urteko zerga ekitaldiari dagokion guztizko likidazio oinarria, zati familia unitatearen kide kopurua 2022ko abenduaren 31n (alegia, aitortzailea; ezkontidea edo bikotekide egonkorra; eta PFEZari buruzko foru araudiaren arabera kenkaria egiteko eskubidea sortzen duten pertsonak).
    - Honako hauek dira kontuan hartuko diren errenta tarteak, indarrean den lanbide arteko gutxieneko soldataren (LGS) arabera (16.576 euro):
      * Per capita errenta LGSaren erdia edo hori baino txikiagoa bada (8.288 eurokoa edo txikiagoa): 3 puntu
      * Per capita errenta LGSaren erdia baino handiagoa eta soldata horren hiru laurden adinakoa edo txikiagoa bada (8.288 eurotik gorakoa, gehienez ere 12.432 euro arte, hori barne): 2 puntu
      * Per capita errenta LGSaren hiru laurdenak baino handiagoa eta soldata horren adinakoa edo txikiagoa bada (12.432 eurotik gorakoa, gehienez ere 16.576 euro arte, hori barne): 1 puntu
      * Per capita errenta LGSa baino handiagoa bada: 0 puntu
    - Errenta maila justifikatzeko dokumentazioa honako hau da: pertsona fisikoen errentaren gaineko zergaren aitorpenaren fotokopia, familia unitateko kide konputagarri guztiena, 2023ko zerga ekitaldiari dagokiona. Aitorpena egiteko betebeharrik ez izanez gero, hori frogatzen duen dokumentazio ofiziala aurkeztu beharko da, eta/edo bestelako errentak edo diru sarrerak jasotzea justifikatzen duen dokumentazioa edo, azken buruan, horien zinpeko aitorpena eta/edo ikastetxearen titular den toki entitateak familiaren urte horretako diru sarrerak zehazteko beharrezkotzat jotzen dituen agiriak.
    - Kasua bada, banantzearen epai judiziala edo hura legez egiaztatzen duen agiria aurkeztu beharko da.

# Haurrak desgaitasuna izatea, edo haren guraso, legezko ordezkari edo anai- arrebaren batek

Desgaitasuntzat hartuko da % 33ko edo hortik gorako desgaitasuna ofizialki aitorturik badago.

* + - Hura aitortzeko, honako agirietako baten kopia aurkeztu beharko da:
      * Adinekoen eta Gizarte Zerbitzuen Institutuak (IMSERSO) edo dagokion autonomia erkidegoko organo eskudunak emandako ebazpena, ziurtagiria edo txartela.
      * Gizarte Segurantzako Institutu Nazionalaren ebazpena (GSIN), ezintasun iraunkor osoagatik, ezintasun iraunkor absolutuagatik edo baliaezintasun handiagatik pentsioduna dela adierazten duena.
      * Ekonomia eta Ogasun Ministerioaren edo Defentsa Ministerioaren ebazpena, lanerako ezintasun iraunkorragatik edo lanerako ezgaitasunagatik erretiro pentsioa esleitzen duena.
      * Nafarroako Gobernuko Eskubide Sozialetako Departamentuko Pertsonen Autonomiarako eta Garapenerako Nafarroako Agentziak emandako txartela, desgaitasun maila aitortzen duena, identifikatzeko baliozko dokumentu batekin batera.
      * Desgaitasun hori egiaztatzeko beste edozein ziurtagiri ofizial.

# Genero indarkeriaren edo terrorismoaren biktima izatea

* + - Irizpide hori baloratzeko, genero indarkeriaren edo terrorismoaren biktima izaera aitortzen duen agiri ofizialaren kopia aurkeztu beharko da.

# Gurasoek edo legezko ordezkariek ikastetxe horretan lan egitea

* + - Irizpide hori baloratzeko, ikastetxearen ziurtagiria aurkeztu beharko da, non zehaztuko baitira langilearen datu pertsonalak eta plantillan duen lanpostuari buruzko datuak.

# Legez familia ugariko kide izatea

Irizpide hau baloratzeko, inguruabar hori egiaztatzen duen titulu ofizialaren kopia aurkeztu beharko da.

# Haurra familia harrerako egoeran egotea

* + - Irizpide hau baloratzeko, harrera egoera formalizatu dela egiaztatzen duen agiri ofizialaren kopia aurkeztu beharko da.

# Familia gurasobakarra izatea

* + - Irizpide hau baloratzeko, inguruabar hori egiaztatzen duen titulu ofizialaren kopia aurkeztu beharko da.

# Haurra erditze anizkoitzean jaioa izatea

* + - Irizpide hau baloratzeko, inguruabar hori egiaztatzen duen agiri ofizialaren kopia aurkeztu beharko da.

Lehentasunak ezartzeko irizpideak baloratu ondoren berdinketarik bada, lehentasun irizpideak aplikatuko dira hurrenez hurren, martxoaren 6ko 16/2024 Foru Aginduaren 12.3 artikuluan ezarritakoaren arabera, berdinketa hautsi arte. Hala ere, berdinketa hausten ez bada, irizpide osagarri bat erabiliko da, hots, gurasoen lan egoera edo egoera akademikoa.

* **IRIZPIDE OSAGARRIA:**

# Gurasoen edo legezko ordezkarien lan egoera edo egoera akademikoa:

Hau baloratzeko, bi gurasoei dagokien dokumentazioa aurkeztu beharko da, salbu eta familia gurasobakarren kasuan edo familia gurasobakarra izan gabe zaintza eta jagoletza esklusiboa duen gurasoaren kasuan.

* + LAN EGOERA
    - Besteren kontura lan eginez gero, Gizarte Segurantzan edo dagokion mutualitatean alta emanda egotearen ziurtagiri ofiziala, eskaerak aurkezteko epea bukatu aurreko 30 egunean emana.
    - Norberaren kontura lan eginez gero, mutualitate orokorrean edo Gizarte Segurantzan dagokion araubidean eta ekonomia jardueren gaineko zergan alta emanda dagoela egiaztatzen duen agiri ofiziala, eskaerak aurkezteko epea bukatu aurreko 30 egunean emana.
    - Eszedentzian egonez gero hiru urtetik beherako seme-alabak zaintzeko, eszedentziaren jakinarazpena aurkeztu behar da. Lan egoera aktibotzat hartzeko, idatziz zehaztu beharko da lanera itzuliko dela ikasturtea hasi ondoko hilabete eta erdi baino lehen.
    - Ikasten arituz gero, matrikularen frogagiri ofiziala, ikasturteko egutegia eta ordutegia.
    - Kasua bada, gurasoetako edo legezko tutoreetako bati ezintasun iraunkor absolutuagatik edo baliaezintasun handiagatik pentsio bat dagokiola frogatzen duen agiria.
  + EGOERA AKADEMIKOA
    - Ikasketa araututzat hartzen dira titulu akademiko ofizialak eskuratzeko egiten direnak: DBH, Batxilergoa, Lanbide Heziketa, unibertsitateko titulazioak eta abar.

Ikasketei lehentasunezko dedikazioa ematen zaiela ulertuko da, baldin eta interesduna ikasturtean zehar matrikulatuta badago ikasturte oso bat osatzen duten kreditu edo orduen % 80an gutxienez, kasuan kasuko ikasketa planaren arabera. Inguruabar hori egiaztatzeko, matrikularen egiaztagiri ofiziala eta ikasturteko egutegia eta ordutegia aurkeztu beharko dira.

Irizpide osagarria erabilita ere berdinketa mantentzen bada, Hezkuntza Departamentuak zozketa publikoa eginen du berdinketa hausteko, martxoaren 14an, hezkuntza etapa guztietarako.

**C- HEZKUNTZA PREMIA BEREZIAK BALORATZEKO EGIAZTAGIRIAK:**

Balorazio hori justifikatzen duten txostenak.

**ZERRENDAK ARGITARATZEA**

* **BEHIN-BEHINEKO ZERRENDAK ARGITARATU AURREKO BEHIN-BEHINEKO**

**EGOERA KONTSULTATZEKO EPEA:** 2025eko maiatzaren 8tik 13ra

**-FAMILIEK EMAN ZAIEN PUNTUAZIOA DELA-ETA**

**ERREKLAMAZIOAK/ZUZENKETAK EGITEKO EPEA:** 2025eko maiatzaren 9tik 13ra

**-EDUCAN ARGITARATZEA ONARTUEN BEHIN-BEHINEKO ZERRENDAK:** 2025eko

maiatzaren 20a

-**BEHIN-BEHINEKO ZERRENDEN GAINEKO ZUZENKETAK, ERREKLAMAZIOAK EDO**

**UKO EGITEAK AURKEZTEA:** 2025eko maiatzaren 21etik 23ra

**-EDUCAN ARGITARATZEA ONARTUEN BEHIN BETIKO ZERRENDAK:** 2025eko maiatzaren

28a

**MATRIKULA**

**-MATRIKULAK AURREZ AURRE FORMALIZATZEA: 2025eko maiatzaren 29tik ekainaren 4ra**

**Tokia: Haur Eskolan**. Onartuak daudenei eskolatik deituko zaie, hitzordua emateko.

Honako agiri hauek aurkeztu beharko dira:

1. Haurra Gizarte Segurantzako zer kartilla edo txarteletan dagoen inskribatua, horren fotokopia.
2. Pertsona fisikoen errentaren gaineko zergaren 2024ko aitorpenaren fotokopia, amarena eta aitarena edo legezko ordezkariena. Aitorpena egiteko betebeharrik ez izanez gero, hori frogatzen duen dokumentazio ofiziala aurkeztu beharko da, eta/edo bestelako errentak edo diru sarrerak jasotzea justifikatzen duen dokumentazioa edo, azken buruan, 2024. urteari dagozkion errenten edo diru sarreren gaineko zinpeko aitorpena, eta/edo ikastetxearen titular den toki entitateak familiaren urte horretako diru sarrerak zehazteko beharrezkotzat jotzen dituen agiriak.

Agiri hori, beranduenez, pertsona fisikoen errentaren gaineko zergaren 2024ko aitorpenaren kanpaina

bukatzen den egunean aurkeztu beharko da.

1. Ordainagiriak helbideratzeko banku entitateko kontu zenbakiaren fotokopia, titularra eta zenbakia agertzen dituena.
2. Kasua bada, dagokion kuota ordaindu izanaren egiaztagiria.
3. Kasua bada, beharrezkoa den osasun informazioa, haurra behar den moduan zaintzeko.
4. Kasua bada, 2025eko urtarrilaren 1etik aurrera izandako jaiotzengatik familia unitateko kideen kopurua aldatu dela egiaztatzeko dokumentazioa.

Matrikula ez bada ezarritako epean egiten, eskuratutako ikaspostua galduko da eta, haurra itxaron zerrendaren batean egonez gero, horrek ekarritako eskubideak ere galduko dira.

AUKERA HOBETZEA:

* Baldin eta, eskabideak aurkezteko epe arruntean parte hartu ondoren, haurrak ikaspostua lortzen badu eskabidean lehen aukeran adierazitako eskola ez den beste eskola batean, matrikula egiteko unean, “aukera hobetzea” hautatzen ahalko da, dagokion ereduaren bidez. Une horretatik aurrera, baldin eta itxaron zerrendaren batean bazegoen, hartan segitzen ahalko du.
* Ez bada aukera hobetzeko prozedura hori baliatzen, haurra esleitu zaion eskolan matrikulatzean bertan behera geldituko dira beste itxaron zerrendetatik eratorritako eskubideak.
* Aukera hobetzea hautatuz gero, horrek esan nahi du haurrak aukera izanen duela beste eskola batean ikaspostua lortzeko, baldin eta eskola horri lehentasun handiagoa eman bazion. Aukera hobetzeko prozedura matrikularen bigarren epea bukatu arte aplikatuko da, hau da, 2025eko ekainaren 10era arte.
* Hala ere, aukera hobetzeko prozeduraren bidez egiten den matrikula berri orotan, interesdunen esku egonen da etorkizunean aukera hobetzeko posibilitateei uko egitea edo aukera horiek atxikitzea.
* “Aukera hobetzea” prozedura aplikatzearen ondorioz ikaspostu berri bat lortzen

bada, interesdunak automatikoki galduko du aurretik esleitua zitzaion ikaspostua, eta matrikula berria egin beharko du horretarako adierazitako epeetan.

* Matrikula ez bada adierazitako epe horietan egiten, lortutako ikaspostua galduko da eta, haurra itxaron zerrendaren batean egonez gero, horrek ekarritako eskubideak ere galduko dira.
* Matrikula egiteko lehen epea bukaturik, itxaron zerrendan dauden eskatzaileei esleituko zaizkie hutsik gelditu diren ikaspostuak, puntuazio hurrenkera zorrotzaren arabera.
* Matrikula egiteko lehen epea bukaturik, itxaron zerrendan dauden eskatzaileei esleituko zaizkie hutsik gelditu diren ikaspostuak, puntuazio hurrenkera zorrotzaren arabera.
* Haurraren guraso ahala duten gurasoek edo haurraren legezko ordezkariek 2025eko ekainaren 9an eta 10ean matrikulatu behar dituzte onartuen bigarren behin betiko zerrendetan dauden haurrak.
* Matrikula egiteko bigarren epea bukaturik, hutsik gelditu diren ikaspostuak esleituko zaizkie itxaron zerrendan dauden eskatzaileei, puntuazio hurrenkerari zorrotz jarraituz.
* Haurraren guraso ahala duten gurasoek edo haurraren legezko ordezkariek 2025eko ekainaren 13an eta 16an matrikulatu behar dituzte onartuen hirugarren behin betiko zerrendetan dauden haurrak.
* Matrikulatzeko hirugarren epea bukatutakoan, kasuan kasuko entitate titularrak kudeatuko ditu Haur Hezkuntzako lehen zikloko eskola publiko bakoitzeko itxaron zerrendak.
* Epe arrunteko behin betiko itxaron zerrendak indarrean egonen dira argitaratzen direnetik 2026ko otsailaren 13ra arte.
* Onarpen eskabide berriak aurkezten ahalko dira entitate titular bakoitzak zehaztutako datatik 2026ko otsailaren 13ra bitarte, baldin eta haurrak 16 aste beteta baditu edo urtebete beteta adin txikikoentzako instalaziorik ez duten ikastetxeetan.
* Alegatzen den egoerari buruzko frogagiriak aurkezten ez badira, zero puntuazioa emanen da onarpen baremoan dagokion atalean.
* Egiaztatzen bada eskabidean edo erantsitako agirietan adierazitako datuak okerrak edo faltsuak direla, hango puntuazioa aldatuko da eta, kasua bada, emandako ikaspostua kenduko da.
* Hautapen batzordeak interesdunei eskatzen ahal die zuzen ditzatela aurkeztutako dokumentazioan egindako akats formalak.

**TARIFAK**

Jantokiaren tarifak aplikatuko dira Hezkuntza Departamentuak 2025-2026 ikasturterako tarifak arautzeko emandako foru aginduan ezarritakoarekin bat.

**BAREMOA**

|  |  |
| --- | --- |
| **LEHENTASUNAK EZARTZEKO IRIZPIDEAK** | **Puntuazioa** |
| **Anai-arrebaren bat ikastetxe horretan matrikulatuta egotea** | Geh. 3 |
| **Gurasoen edo legezko ordezkarien bizilekua edo lantokia gertu izatea Udal titulartasuneko ikastetxeetan:** | Geh. 10 |
| - Haurra eta, gutxienez, gurasoetako edo legezko ordezkarietako bat erroldatua egoteagatik eskaeraren xedeko ikastetxea dagoen udalerrian edo eraginpeko eremu geografikoaren barneko udalerri batean (horretarako akordioa ezarria duten udalerrietan). | 10 |
| - Gurasoetako edo legezko ordezkarietako bat, gutxienez, lanean aritzeagatik eskaeraren xedeko ikastetxea dagoen udalerrian edo eraginpeko eremu geografikoan. | 2 |
| **Hezkuntza Departamentuaren titulartasuneko ikastetxeetan:** |  |
| - Haurra eta, gutxienez, gurasoetako edo legezko ordezkarietako bat erroldatua egoteagatik Nafarroako Foru Komunitateko udalerri batean. | 10 |
| - Gurasoetako edo legezko ordezkarietako bat, gutxienez, lanean aritzeagatik Nafarroako Foru Komunitateko udalerri batean. | 2 |
| **Familia unitatearen per capita errenta**  - Lanbide arteko gutxieneko soldataren erdia edo hori baino txikiagoa bada (7.938 eurokoa edo txikiagoa) | Geh. 3 |
| 3 |
| - Lanbide arteko gutxieneko soldataren erdia baino handiagoa eta horren hiru laurden adinakoa edo txikiagoa bada (7.938 eurotik gorakoa, gehienez ere 11.907 euro arte, hori barne) | 2 |
| - Lanbide arteko gutxieneko soldataren hiru laurden baino handiagoa eta soldata hori bera edo txikiagoa bada (11.907 eurotik gorakoa, gehienez ere 15.876 euro arte, hori barne) | 1 |
| - Lanbide arteko gutxieneko soldata baino handiagoa: 15.876 euro. | 0 |
| **Haurrak desgaitasuna izatea, edo haren guraso, legezko ordezkari edo anai-arrebaren batek** | Geh. 2,5 |
| - Ikaspostua eskuratu nahi duen haurraren desgaitasuna. | 2 |
| - Ikaspostua eskatzen duen haurraren gurasoek edo legezko ordezkariek edo anai-arrebek desgaitasuna badute. | 0,5 |
| **Genero indarkeriaren edo terrorismoaren biktima izatea**  Bi inguruabarrak edo bietako bat gertatzen bada | Geh. 1  1 |
| **Gurasoek edo legezko ordezkariek ikastetxean lan egitea**  Gurasoek edo legezko ordezkariek ikastetxe horretan lan egiten badute. | 0,8 |
| **Legez familia ugariko kide izatea** | 0,8 |
| **Haurra familia harrerako egoeran egotea** | 0,8 |
| **Familia gurasobakarra izatea** | 0,8 |
| **Erditze anizkoitzean jaioa izatea** | 0,8 |

|  |  |
| --- | --- |
| **IRIZPIDE OSAGARRIA**  **(Kontuan hartuko da, bakar-bakarrik, baldin eta berdinketa mantentzen bada, Hezkuntzako kontseilariaren martxoaren 1eko /2024 Foru Aginduaren 12. artikuluan ezarritakoaren arabera)** |  |
| **Familia orokorrak**  Bi gurasoak edo legezko ordezkariak honako egoeretako batean badaude: lanean, Gizarte Segurantzan alta emanda, lehentasunezko dedikazioa eskatzen duten ikasketa arautuak egiten (dedikazioak behar bezala justifikatuta egon beharko du) edo ezintasun iraunkor absolutuko edo baliaezintasun handiko egoera aitortuan. | 1 |
| **Guraso bakarreko familien kasuan edo guraso bakarreko familia izan gabe zaintza eta jagoletza esklusiboa duen gurasoaren kasuan**  Gurasoa honako egoeretako batean badago: lanean, Gizarte Segurantzan alta emanda, lehentasunezko dedikazioa eskatzen duten ikasketa arautuak egiten (dedikazioak behar bezala justifikatuta egon beharko du) edo ezintasun iraunkor absolutuko edo baliaezintasun handiko egoera aitortuan. | 1 |